VakansiePlekke SA - Small Listings - KwaZulu-Natal Wegbreek
Kwazulu-Natal het ‘n sub-tropiese kuslyn met ‘n reeks somer son strande wat warm water reg deur die jaar belowe. Die Midlands spog met romantiese grasgroen landskappe en die Drakensberge vorm die valleie waar die unieke Zululand geleë is. Durban is die hoofstad van Kwazulu-Natal. In hierdie stad sal jy die geur van Indiese cuisine nie kan weerstaan nie, terwyl plaaslikes hulle lyne natmaak in die water. Besoek gerus Ushaka Marine World terwyl jy die hoofstad verken, of vang ‘n paar golwe met jou surfboard. Kwazulu-Natal is opgekrul in die Oostelike deel van Suid-Afrika en grens aan Mozambiek se suidelike punt. Die provinsie sal jou die geleentheid gee om die groot vyf te bewonder sonder die gevaar van ‘n malaria gebied. Watervalle, golfbane en wêreldklas diepsee duik trips is enige vakansieganger se droom. Die provinsie het ‘n ritme en geur wat enige avontuur liefhebber sal laat dans van lekkerte.
TO Strand is 'n uitsonderlike vakansieoord binne trefafstand van Port Edward. Hier kan vakansiegangers uitsien na gesinsvriendelike selfsorg-akkommodasie en 'n groot verskeidenheid doendinge wat selfs die mees kieskeurige lid van die gesin sal vermaak. Verblyf word verskaf in die vorm van een- en twee-slaapkamer chalets, en besoekers is ook welkom om gebruik te maak van kampeergeriewe as hulle die woonwa wil saambring. Die oord se vermaak-opsies sluit mini-golf, vlugbal, tennis, visvang, branderplankry, staproetes, bergfietsroetes en kayak-ry in. Daar is ook twee swembaddens, vakansieprogramme vir die kinders in seisoen, 'n restaurant, kroeg en winkel op die perseel. Beste van alles - jy kan sommer ook jou troue hier hou! Die TO Strand-span staan gereed om jou spesiale dag seepglad te laat verloop.
www.tostrand.net | Email: bookings@tostrand.net | Tel: bookings@tostrand.net
Kosi Bay Lodge bied iets baie skaars aan sy gaste: die lekkerte van die bos en al sy bekoorlikhede reg op die oewer van die Nhlange-meer. Die lodge bied iets vir elkeen aan – of jy nou op pad is na Mosambiek en ‘n rusplek soek op die langpad, of die wêreldbekende iSimangaliso-Vleilandpark wil verken. Gaste kan kies tussen kamers, gerieflike tente of chalets wat elkeen oor sy eie swembad beskik. Kosi Bay Lodge spog met ‘n groot restaurant, konferensie geriewe asook ‘n heerlike swembad met ‘n dek wat ideaal is vir ‘n skemerkelkie net voor aandete. Beide selfsorg en die restaurant is beskikbaar vir gaste. Alle chalets beskik oor kombuise wat ten volle toegerus is met ‘n braai area of boma. By Kosi Bay Lodge kan jy met opgewondenheid uitsien na ‘n gemaklike informele wegbreuk in ‘n pragtige Wêreld Erfenisterrein.
www.kosibaylodge.co.za | Email: mwkosibay@mweb.co.za | Tel: 083 262 4865